Balia BJP MLA: জমি-বাড়ি গেলে মানুষ কি ফুল ছুড়বে, বালিয়ায় বুলডোজার বিরুদ্ধে বিস্ফোরক বিজেপি বিধায়ক

উত্তরপ্রদেশ: উত্তরপ্রদেশের বালিয়ায় এবার বুলডোজার চালানোর বিরুদ্ধে মুখ খুললেন খোদ বিজেপি বিধায়ক কেতকি সিং। বালিয়ায় দখলদারি হঠাতে স্থানীয় তহসিলদার বুলডোজার দিয়ে বেআইনি ঝুপড়ি ভেঙে ফেলার নির্দেশ দেন। তাতেই ক্ষুব্ধ হন বিজেপি বিধায়ক। তিনি তহসিলদারকে ভর্ৎসনাও করেন। বিধায়কের সামনেই তাঁর এক অনুগামীকে হুমকি দিয়ে বলতে শোনা যায়, এই বুলডোজারের অত্যাচার বন্ধ না করলে গোটা এলাকায় আগুন জ্বলবে।

বালিয়ার বিজেপি বিধায়ক বৃহস্পতিবার জানান, একটি এলাকায় বহুদিন ধরে বেশকিছু গরিব মানুষ ঝুপড়ি বানিয়ে বসবাস করছে। কোনও আগাম নোটিস ছাড়াই তহসিলদার সেইসব ঝুপড়ি ভেঙে দেওয়ার নির্দেশ দেন। সেইমতোই বুলডোজার দিয়ে অপারেশন শুরু হয়। ভুক্তভোগী গরিব মানুষেরা তাঁর কাছে বিচার চাইতে আসেন।

আরও পড়ুন: Bankura Accident: জয়পুরে পথ দুর্ঘটনায় মৃত্যু ২ মহিলার, জখম ৫

বিধায়ক কেতকি সিং বলেন, মুখ্যমন্ত্রী যোগী আদিত্যনাথের পরিষ্কার নির্দেশ, যথার্থ কারণ ছাড়া কোনও গরিব মানুষকে বুলডোজার চালিয়ে উচ্ছেদ করা চলবে না। একান্ত দরকার পড়লে আগাম নোটিস দিতে হবে। অফিসাররা অনেক ক্ষেত্রে মুখ্যমন্ত্রীর সেই নির্দেশ মানছেন না। ফলে অশান্তির সৃষ্টি হচ্ছে। সাংবাদিকদের প্রশ্নের জবাবে সাধারণ মানুষের বিক্ষোভ প্রসহ্গে বিধায়ক বলেন, যারা জমি বাড়ি হারাচ্ছে, তারা কি ফুল ছুড়বে?